Seyí̵né nánɨ Gorɨxomɨ rɨxɨŋí̵ nɨseaurɨyirí̵ná rɨpɨ urarɨŋárɨnɨ , “ Wigí̵ wínɨyí̵ nánɨ dɨŋí̵ sɨpí nɨwiro arɨrá inarɨgí̵ápɨ sayá nimɨxa úí̵rɨxɨnɨ . Úrapí néra mú aga xɨxenɨ nɨjí̵á nimónɨro ‘ Gorɨxo ámá e éí̵rɨxɨnɨrɨ wimónarɨŋí̵pɨ , ayí̵ apɨrí̵anɨ ? ’ yaiwiro dɨŋí̵ nɨyaikiroro ‘ Sɨpí imónɨŋí̵pɨ , ayí̵ apɨrí̵anɨ ? Naŋí̵ imónɨŋí̵pɨ , ayí̵ apɨrí̵anɨ ? ’ yaiwiro neróná dɨŋí̵ sɨpí ninɨro arɨrá inarɨgí̵ápɨ sayá nimɨxa úí̵rɨxɨnɨ . ” Gorɨxomɨ seyí̵né nánɨ rɨxɨŋí̵ nɨseaurɨyirí̵ná apɨnɨ urarɨŋárɨnɨ .
